Í því felst að viðtakendur fortalna geti unnið úr skilaboðum sem ætlað er að hafa áhrif á þá á tvenns konar hátt : Með því að huga gaumgæfilega að þeim rökum sem sett eru fram , að hvaða niðurstöðu er komist og hvernig það er gert . Viðtakendur sem fara kjarnaleið að fortölum hafa jafnan meiri áhuga á því máli sem fjallað er um , til dæmis vegna þess að það snertir sjálfsmynd þeirra eða málefni sem eru þeim mikilvæg . Þannig geta myndarlegir frambjóðendur ( Chaiken , 1979 ) , flottar auglýsingar eða meðmæli frægs fólks ( Levine , 2006 ) valdið því að áhugalausir kjósendur kjósi tiltekinn stjórnmálaflokk . Í sjónvarpsauglýsingu frá stuðningsmönnum Bush var skýrt frá máli blökkumannsins Willies Hortons sem sat í fangelsi í Massachusetts en framdi morð og nauðgaði þegar hann var í helgarleyfi frá fangelsinu ( Pratkanis og Aronson , 2001 ) . Áhrif stjórnmálaáróðurs má ef til vill einnig rekja til svokallaðra sofandahrifa ( e. sleeper effect ) . Með tíð og tíma glatast hins vegar tengslin milli sendandans og skilaboðanna þar til boðin standa ein eftir . Þá getur gagnrýni stjórnarandstöðuflokksins farið að hafa áhrif á viðhorf viðtakanda , án þess endilega að hann geri sér grein fyrir orsök þessarar viðhorfsbreytingar . Svo sterk eru þessi áhrif að þau geta jafnvel komið fram þegar áreiti birtast svo hratt að viðkomandi verður þeirra ekki var . Því oftar sem stjórnmálaleiðtogar birtast í fjölmiðlum eða þeim mun oftar sem slagorð stjórnmálahreyfingar heyrist , því jákvæðara verður viðhorf fólks að öllu jöfnu . Þó er rétt að benda á að áhrif birtingar koma ekki fram ef fólk er þegar búið að mynda sér skoðun á stjórnmálamanninum eða -hreyfingunni þar sem birting ein og sér getur ekki breytt viðhorfum , heldur aðeins komið að mótun þeirra ( Perloff , 2003 ) . Að auki verður að gæta þess að birta ekki of margar myndir af frambjóðendum , þar sem eftir tiltekinn fjölda birtinga fer viðhorf viðtakenda aftur að verða neikvæðara og þeir verða leiðir og pirraðir á sífelldum myndbirtingum . Af þessu má sjá að samkvæmt rannsóknum og kenningum á viðhorfsbreytingum getur stjórnmálaáróður vissulega haft áhrif á viðhorf fólks og að öllum líkindum einnig á kosningahegðun þess . Valdimar Sigurðsson er prófessor við viðskiptadeild Háskólans í Reykjavík og forstöðumaður Rannsóknarseturs HR í markaðsfræði og neytendasálfræði . Rannsóknir Valdimars hafa einkum beinst að neytendahegðun og markaðssetningu á stafrænum miðlum og í verslunarumhverfi tengt matvælum og hollustu .